Ezután következett a luxemburgi nagydíj, amelyet Németországban, a Nürburgringen tartottak. Az első rajtsorból Häkkinen és Villeneuve indult. A versenyen Häkkinen és Coulthard haladt az élen, de a 42. és 43. körben mindkét McLaren-Mercedes motorhiba miatt kiesett, így Villeneuve nyerte a futamot (ez volt a kanadai utolsó győzelme a Formula–1-ben). Mivel Schumacher már az első kanyarban kiesett, Villeneuve 9 pont előnnyel vezette a bajnokságot.